text: Disputatio prima, De Romuli principatu. Joan. Thomae F. Erpenivs Respond.
  Thesis I.
  IMperium Romanum coepisse anno Mundi 3219. ante Christum natum 752. quo AEteron Urbs condita traditur, plerique Chronlogi consentiunt; primam ejus formam Monarchicam sive Regiam fuisse, apud omnes in confesso est; & hanc potius, quàm Aristocraticam aut Democraticam, illius tum ferocioris populi ingenio convenisse, haud temerè à nobis affirmatur. Minor enim libertas, quod in Monarchia usu venit, concedi illis debuit, qui per omnem licentiam hactenus vitam egerant, & ad constituendam novam Remp. vocabantur. Ex quo apertum est, quae Reipub. forma melior sit, frustra plerumque disputari. Quaevis enim optima & longè caeteris praeferenda, quae suorum ingeniis est attemperata. Quare & post exactos Reges, Senatus & Populi, post certamina populi & potentiorum, Caesarum Imperium Romanis maximè convenisse censendum est.